ming030890/wiki-yue-high-quality huggingface dataset:
東方企控集團

東方企控集團有限公司（Oriental Enterprise Holdings Limited，港交所：00018），係一間喺香港交易所上市嘅綜合企業公司，2021年前叫東方報業集團有限公司（Oriental Press Group Limited），喺1969年成立，1987年8月18號上市。主要業務係出版報紙同雜誌，阿頭係馬澄發。
由官司紀錄可見，有網民似乎將渠謔稱做「東方佈孽集團亅。

旗下媒體
呢個表唔完整，歡迎加料。
《東方日報》
《太陽報》（摺咗）
《太陽馬經》（摺咗）
《東快訊》(Eastern Express)（摺咗）
東方兒童遊樂場

東方兒童遊樂場，香港公園之一，遊樂場之一，喺新界上水古洞東方，英文叫Tung Fong Children's Playground。行政上歸北區。設施有羽毛球場。
東方基金會會址

東方基金會會址（粵拼：dung1 fong1 gei1 gam1 wui2 wui6 zi2）係澳門歷史城區嘅其中一躉建築，位置喺白鴿巢前地，原先係澳門富商俾利喇（Manuel Pereira）嘅別墅。
東方快車

東方快車（Orient Express）係歐洲嘅長程列車，主要行法國巴黎到土耳其伊斯坦堡，差唔多橫貫歐洲大陸，最初由Compagnie Internationale des Wagons-Lits營運。歷史上東方快車有唔同嘅路線，大致都係由東行到西。雖然東方快車最初係指去東方（近東面土耳其）嘅國際列車。
東方六號

東方六號（俄文：Восток-6）係喺1963年嘅太空任務，亦係第一次載住女人嘅太空任務，就係太空人捷列什科娃。呢次任務係屬於蘇聯太空計劃嘅一部分，總共維持咗差唔多3日時間。
東方市

東方係中國海南一縣級市，面積2256平方公里，人口44萬。
林志雄

林志雄，香港親中派政治人，香港再出發大聯盟發起人之一。
林思意

林思意（1994年4月5號—）係中國偶像團體SNH48第2期成員，所屬嘅隊伍係TEAM HII（初頭係Team NII，2018年轉隊），2013年8月18號正式出道。佢喺浙江溫州出世。
林愷鈴

林愷鈴（英文：Ashley Lin Kae Ning，2000年3月3號—）係香港唱作人，亦係廣告模特兒同演員，2016年出道。佢係藝人林煒同龔慈恩個女。
林思恆

林思恆，香港親中派政治人，香港再出發大聯盟發起人之一。
林怡芬

林怡芬，係台灣填詞人、唱片企劃人。

經歷
佢初頭係靠幫唱片宣傳而入行。佢喺17歲嗰陣就決定要做唱片行業。佢第一個填詞作品係喺滾石唱片幫藝人寫嘅《第一次約會》。2004年，佢參與過台灣電視劇《求婚事務所》嘅編劇工作。2021年，佢幫萬芳去做《＿＿＿，你今天有沒有來》演唱會嘅企劃。

歷年填詞作品
呢個表唔完整，歡迎加料。
《逃亡》
《想愛就愛》
《圓心》
《在同一天》
《希望你還在》
《第一次愛的人》
《一個人生活》
《格格不入》
《反方向》
《都只因為你》
《另一張臉》
李駿碩

李駿碩（英文：Jun Li，1991年8月3號—）係香港電影導演同編劇，出名執導作品包括《翠絲》同《濁水漂流》。
李鳳娘

慈懿皇后李鳳娘（1144年—1200年7月23號），安陽人，係宋光宗嘅皇后，1189年到1194年在位。光宗喺退位後佢亦俾尊做壽仁太上皇后。
李鳳琼

李鳳琼 (香港廣東社團總會)，香港親中陣營政治人，香港特別行政區選舉委員會同鄉社團委員、廣東社總常務副主席。
李鳳琼 (區議員)，前任泛民主派柴灣起動區議員（欣藍選區）。
新界東選區

新界東選區曾經係香港立法會其中一個地方選區，範圍包括新界東半部地域，即沙田區、大埔區、北區同西貢區。
新界西北選區

新界西北選區，係香港立法會其中一個地方選區，配合2021年政改而設置，範圍包括新界西北部嘅屯門區全區同元朗區南部（十八鄉、洪水橋、錦田、八鄉同埋元朗市中心）。
新界西南選區

新界西南選區係香港立法會其中一個地方選區，配合2021年政改而設置，範圍包括新界西南部嘅葵青區同荃灣區。
新界西堆填區

新界西堆填區（West New Territories (WNT) Landfill），俗稱屯門堆填區，係香港家下三大垃圾堆填區之一，專用來掉垃圾用。堆填區喺新界屯門區稔灣，成個區有110公頃，容量6100萬立方米。
溫度計

溫度計（粵拼：wan1 dou6 gai3）係測量物體或者環境嘅溫度嘅儀器。傳統溫度計用冷縮熱脹原理，令溫度計入面嘅水銀或酒精體積去到一個刻度標示溫度。近代亦出現電子溫度計。
溫忠平

溫忠平係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
溫帶氣候

溫帶氣候係其中一種氣候，四季分明，廣義上係熱帶氣候同寒帶氣候之間，即係北半球嘅北回歸線同北極圈之間；南半球嘅南回歸線同南極圈之間。
溫帶闊葉混合林

溫帶闊葉混合林（英文：Temperate broadleaf and mixed forests）係溫帶地區嘅一種森林棲息地，同時包括闊葉樹同針葉樹。
溫度

溫度（粵拼：wan1 dou6；英文：temperature）係凍熱指標，以數字寫出幾熱幾凍，低溫卽係凍，高溫卽係熱。度溫度嘅架生，叫溫度計。
自然科學，都經常涉及溫度。物體嘅溫度通常係用攝氏嚟量度，科學家通常係用開氏，而美國就普遍用華氏。

平均動能
睇埋：動能、壓力同理想氣體定律
喺現代嘅熱力學上，溫度可以想像成啲粒子嘅平均動能。想像一位想研究溫度（但唔具有現代物理學知識嘅人）嘅人攞住手上嘅溫度計同「溫度就係溫度計反映嘅物理量」嘅知識。佢可以觀察得到壓力（pressure，；指一件物體表面每單位面積承受緊幾大嘅力）嘅現象：佢將一團溫度喺攝氏 20 度嘅氣體封死喺一個透明嘅容器入面，跟住佢將團氣體同個容器加熱（例如放入去一煲滾水入面）；如果個容器有個蓋而且溫度夠熱，可以搞到個蓋（如果個蓋夠輕）飛走－個蓋實係受咗一股力得到動量。
一煲水喺度滾緊；由煲蓋嘅郁動可知，蒸發緊嘅水（水蒸氣）會向周圍嘅表面施壓力。
透過好似呢啲噉嘅實驗，佢確立咗壓力嘅概念，而且可以觀察到理想氣體定律（ideal gas law）所講嘅嘢：
，當中
係團氣體嘅體積， 係團氣體入面有幾多粒粒子（簡單講可以想像成物質量）， 係一個常數，而  就係團氣體嘅溫度（用溫度計量度到）。假想個人身處嘅世界經已確立咗原子論，知道物質係由一大柞細細粒嘅粒子組成嘅，佢可以將團氣體想像成一大柞係噉喺度郁嘅粒子，好似下圖嘅想像圖噉：
推理過程
圖中嗰啲黑色點點係想像中嘅粒子，紅色嘅係啲粒子嘅郁動軌道，白色嘅空間係粒子可以郁嘅空間，灰色嘅係個容器嘅殼，紅色箭咀係一粒粒子撞埋個容器嘅殼嗰陣向個殼嘅表面施嘅力。根據古典力學上嘅知識，當一嚿嘢撞埋去另一嚿嘢嗰時，會有動量（）嘅轉移，即係話：
當中  係指個殼嘅動量變化， 係指粒粒子臨撞嗰刻嘅動量嘅 X 軸（想像三維空間）部份，假想粒粒子撞前撞後動量嘅數值一樣但彈返轉頭（方向變咗相反），。假想每隔 （一個極細嘅數值）咁耐嘅時間就有粒粒子撞落個殼嗰度，個殼因為一吓撞擊受嘅力（）係：
（嚟自牛頓第二定律），
而設
， 係指個容器嘅長度（設個容器係個立方體），可以得出
，考慮嗮咁多粒粒子嘅話，
，當中
係粒子嘅數量（呢個數值大得好交關），而  係指啲粒子嘅平均 X 軸速度數值。再將粒子嘅速度  想像成  ，得出：
呢股力會施喺一塊  咁大嘅表面嗰度，即係話壓力（每單位面積嘅力）等如：
，
因為設咗個容器係立方體，所以個容器嘅容量 ，於是：
將上面條式掉一掉嘅話，
將理想氣體定律  代入去嘅話，
最後得出
由古典力學嗰度已知，一嚿嘢嘅動能係 －得出「一團氣體嘅溫度（）係由粒子嘅平均動能反映嘅」。
溫心

溫心（Swan Wan，1991年5月11號—）原名溫健婷，係中國大陸同香港模特兒、電影演員、歌手。佢喺深圳出世，2011年因為做咗深圳大學校花而有電影公司星匯天姬睇中搵佢入娛樂圈，曾經拍過寫真集，亦參演過《原諒我，來不及愛你》等電影。2015年，佢到香港發展，同簡淑兒、許雅婷、袁紫僑三位新晉女星組成組合少女標本。
溫悅球

溫悅球，BBS，JP，香港民建聯黨員，西貢區議會前議員（1982至2011年）。

選舉經歷
喺2021年9月，佢成為香港特别行政區選舉委員會鄉議局界委員。
林大輝

林大輝，SBS，BBS，JP（Lam Tai Fai，1959年11月22號—），花名「大輝哥」，係香港生意人，祖籍廣東汕頭。現任香港體育學院主席同香港理工大學校董會主席、香港電台顧問委員會主席。做過第四屆同第五屆香港立法會議員（工業界第二）、第十一、十二同十三屆全國政協委員、第十一同十二屆河南省政協常委。

早年
林大輝喺新界元朗屏山村長大，畢業於上水鳳溪第一中學，1981年完成香港理工學院紡織工藝學，就投身紡織及製衣行業，由基層做起，十年之間升做集團董事總經理。2007年全職投身政界，同一年獲委任沙田區議會議員；2008年競逐第4屆香港立法會工業界（第二）功能界別選舉並當選；2012年再自動當選連任。
佢做過好多重要嘅政府公職，包括製衣業訓練局主席、監警會副主席等，協助特區政府制定政策同推行措施。佢亦擔任好多個本地商會同埋社團嘅首長級要職，包括香港中華廠商聯合會副會長、香港紡織業聯會副會長、香港紡織商會常務副會長、香港羊毛化纖針織業廠商會會長、香港紡織及服裝學會會長、香港青年工業家協會副會長、香港潮屬社團總會副主席、新界潮人總會副主席、香港童軍總會副會長等等，積極推動工商業同社會事務。

公職
林大輝出任過唔少紡織業同時裝業公職，有時裝業發展統籌委員會督導委員、工業貿易署紡織業諮詢委員、職業訓練局轄下紡織及製衣業訓練委員會副主席、香港知專設計學院顧問委員會委員等。另曾任創新科技署創新及科技基金評審委員會委員。
亦有做唔少政府公職，好似製衣業訓練局主席、獨立監察警方處理投訴委員會副主席等等，幫政府手制定政策同推行措施。
本地商會同社團職務亦有，有香港中華廠商聯合會副會長、香港紡織業聯會副會長、香港紡織商會常務副會長、香港羊毛化纖針織業廠商會會長、香港紡織及服裝學會會長、香港青年工業家協會副會長、新界潮人總會副主席、「香港潮屬社團總會副主席、香港童軍總會副會長等等。
佢亦係香港再出發大聯盟發起人之一

教育
2004年，林大輝以林大輝慈善基金，喺沙田創辦一間直資英文中學林大輝中學，出任校監兼校董會主席。林大輝中學校訓「多元啟智　堅毅樂群」，以學生嘅全人健康發展為重點，並提倡創新嘅辦學理念，同埋注重學生嘅多元化同多智能發展，將藝術、體育同學術科目合一，希望可以為社會培育唔同嘅人才。喺課程方面，校方除咗開辦一般嘅學科之外，仲設有特色科目：「時裝設計」、「運動發展」、「創新科技」、「中華文化」等，致力培育一批具有優秀學術成績嘅學生之外，亦對體育、時裝設計或創意科技具有濃厚興趣、或有突出表現嘅學生，提供一個發揮所長嘅空間，等佢哋能按自己嘅興趣，發展個人嘅才華同潛能。
佢亦時時幫助中國教育，資助過中國大專學院嘅時裝設計系嘅先生來港深造。2002年，幫鄭州中原工學院創辦亞太國際學院，培養時裝設計人才，以達致世界水平。2006年喺捐建飛揚小學教育工程，現時喺河南、青海、雲南、湖北等地方興建咗近三十間小學。
大學同專上教育方面，有同香港各院校聯繫，尤其係母校香港理工大學。2000年，為香港理工大學創辦第一個「時裝及紡織品設計」全日制碩士課程，資助內地高校時裝設計系嘅老師嚟香港深造。之後佢出任香港理工大學校董會，由成員、副主席做到主席。又係顧問委員會成員同理大校友會聯會副主席等。2015年，香港理工大學以校內地方，命名林大輝廣場。
而佢亦係香港浸會大學諮議會榮譽成員同埋香港教育大學校長諮詢小組成員。2016年，幫手香港教育學院改名為香港教育大學。2016年，恒生管理學院（即家下香港恒生大學）將個鐘樓命名為林大輝鐘樓。
2019年1月，擔任理工大學校董會主席，任期三年。
2022年1月，冧莊續任理工大學校董會主席，任期三年。

運動
足球方面，林大輝喺1990年代做過香港甲組足球聯賽球隊流浪同埋愉園嘅班主，攞過好多冠軍。2007年8月至到2011年，又做過沙田足球隊班主，帶球隊由丙組一直升上去甲組，參加2009/10年度香港甲組足球聯賽。
佢係香港手球總會會長同董事會主席，係2008年夏季奧林匹克運動會香港120名火炬手之一，亦係2009年東亞運動會嘅大力支持者之一。另外，佢喺2009年至2015年出任香港體育學院董事，2017年4月1號開始出任香港體育學院主席，主力香港精英體育培訓。家下係香港特別行政區體育委員會成員、體育委員會委員、大型體育活動事務委員會委員。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。

參與賽馬運動
林大輝同林蘇麗貞兩公婆喺1990年代中期加入香港賽馬會馬主行列，名下馬匹都係用「繼續」、「奇妙」嚟命名，包括繼續加速、繼續勝利、極奇妙、確奇妙、好奇妙、更奇妙、真奇妙、太奇妙、超奇妙、小奇妙、奇妙之春、奇妙飛揚。
2010年，極奇妙贏咗香港賽馬史上第一場由華人練馬師訓練、華人騎師策騎、華人馬主所勝出嘅海外一級賽。
林奕匡

林奕匡（粵拼：lam4 jik6 hong1；英文：Phil Lam；1985年6月12號—），原名林漢輝，係香港男歌手，Sony Music旗下嘅藝人。佢喺加拿大納奈莫出世，喺Qualicum Beach度長大。2007年，佢參加咗TVB全球華人新秀歌唱大賽温哥華選拔賽，仲攞到冠軍。佢2009年出道做唱作歌手，攞過叱咤樂壇流行榜頒獎典禮新人獎。
林天賦

林天賦係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
林大地

林大地（1997年5月23號—）係日本足球員，打前鋒位置，效力鳥棲砂岩。
林天福

林天福（英文：Fred Lam，1958年7月19號—）係香港親中派政治人物，香港機場管理局行政總裁。
林天南

林天南係大宇資訊開發嘅仙劍奇俠傳系列入面嘅虛構角色，最早喺《仙劍奇俠傳》登場，佢係遊戲入面嘅蘇州林家堡南武林盟主，女主角林月如嘅爸爸。武功高強，富甲一方，知己遍布。佢喺《仙劍奇俠傳二》亦有登場。
星室法庭

星室法庭（英文：Star Chamber）係英國歷史上嘅一個司法機構，喺1487年創立，由於地點係西敏宮入邊個屋頂有星形裝飾嘅大廳，就有咗呢個名。個法庭係亨利七世同亨利八世時代，為咗加強君主專制，箝制言論自由而創設嘅法庭，喺斯圖亞特王朝嘅時期，係專登對付同國王唱反調嘅加爾文派清教徒。因獨斷行使權力同非法擴權，而廣受詬病。到咗1641年7月清教徒革命嘅前夕，由長期議會通過咗法案，取締咗個法庭。

前身
早期英格蘭國王嘅諮議會，就喺「星室」度處理啲政務。到咗亨利七世、亨利八世嘅時候，重組咗呢個一機構，仲授予咗司法管轄權，規定埋法官嘅組成人選。

特點
喺法庭開審時，訴訟雙方都冇權聽審，聽證亦唔使證人到場，而採用文字去傳達，形同秘密審判。訴訟雙方並冇一般普通法法庭所認可嘅權利，亦冇設陪審團，一切係聽法官嘅心證。而法庭係有各種刑罰同刑求嘅權限，但冇包死刑。

影響
呢個法庭同英國樞密院、英國高等法院等機構，構成過史上君主專制最重要嘅國家機器，特别懲處啲出版商嘅時候係好鬼積極。美國新聞史學家埃默里話呢個係「英國新聞紙出現前一長段歷史入邊禁止自由發表意見嘅又一障礙」。英國唔少新聞界先驅，都受過呢個機構嘅傳訊、折磨或監禁。星室法庭亦成為英國專制制度嘅象徵，「星室法庭」喺解散咗之後，仲成為咗專斷司法嘅同義語。但星室法庭對圈地運動嘅態度，則始終以法律角度去阻止。
星宿

星宿，來自敦煌莫高窟古卷星圖。
星宿（Star）係廿八宿之一，南方朱雀七宿第四宿。
星宿有星官5個，分別係星、天相、天稷、軒轅同埋內平。
星島日報

星島日報，係一份親北京派中文報紙，1938年由胡文虎喺香港創辦，2004年胡文虎個女胡仙將星島日報嘅股權賣畀何柱國嘅泛華集團，之後改名「星島新聞集團」。基地喺香港，喺美國、加拿大、英國同澳洲都有分部。但澳洲分部已經喺2020年2月關閉咗，而加拿大分部亦喺2022年8月尾摺埋咗印刷版，淨出網上版。
2021年8月，美國司法部定性《星島日報》美國版做外國代理人。同年，何柱國賣盤畀郭英成、蔡加讚。
星島環路

星島環路（粵拼：sing1 dou2 waan4 lou6）係中國廣東省廣州市嘅環形主幹道，喺黃埔區官洲最外圍。

敘述
全長5.1km，闊42米，雙向2～4車道。最窄位喺官洲西邊近螺旋大道同崙頭隧道之間，及官洲隧道到螺旋大道之間。馬路分開咗南、北兩條。
星宿海

星宿海（粵拼：sing1 suk1 hoi2；簡化字：星宿海），青海當地叫錯盆（藏文：ཚ་ཨུ།ཨོ།བ་ཨེན།），係中國青海嘅一個湖，喺曲麻萊縣麻多鄉一個地勢比較平嘅地區，入面有好多大大細細嘅湖，而且密到好似啲星宿噉。從大晉開始一直到而家為止係黃河嘅發源地必經之處。喺大唐時期，李靖、侯君集同李道宗都嚟過呢度。而文成公主嫁去吐蕃嗰時，松贊干布喺呢度接過佢。

地域
呢個湖係黃河嘅源頭一處，向低流過崑崙山到四川。喺而家嘅地理嚟講，黃河有三個源頭，分別係卡日曲、約古宗列曲同埋扎曲，之後喺瑪涌灘匯合而形成大片澤地同好多個湖仔。而佢嘅東邊係扎陵湖，西邊接瑪曲。
星展銀行

星展銀行（英文：DBS Bank）係星加坡最大商業銀行，1968年開張。佢原名叫新加坡發展銀行（英文：Development Bank of Singapore），不過為咗淡化嚟自星加坡嘅色彩，2003年開始縮短個名叫星展銀行。
星展銀行（香港）

星展銀行（香港）（英文：DBS Bank (Hong Kong) ，香港銀行號：016），係香港註冊持牌銀行，星展銀行全資附屬公司，歷史可以追溯到1921年創行嘅道亨銀行。
星宿章

星宿章係伊斯蘭教典籍《可蘭經》入面嘅第53章（蘇拉）。
星島晚報

《星島晚報》係香港一份摺咗嘅報紙，1938年創刊，係《星島日報》嘅晚報版，1996年停刊，停刊後香港得返一份晚報《新晚報》（1997年亦停刊）。
林青峻

林青峻，香港親中派政治人物兼法律界人士。

選舉經歷
喺2021年9月，佢經中國法學會港區理事協會提名成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
林雲峯

林雲峯，香港親中派政治人物兼建築、測量、都市規劃及園境界人士。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。之後佢喺李家超無提政綱嘅情況下，有份提名李家超參與2022年香港行政長官選舉。
林雯洛

林雯洛（Alfredo Siojo Lim，1929年12月21號—2020年8月8號）係馬尼拉前市長（1992至1998、2007至2013年）同埋參議員（2004至2007年）。
2007年7月，林雯洛以反毒品、滅罪案嘅名義清剿當地有「小越南」之稱嘅罪案黑點；2008年佢44歲嘅仔Nanny Lim因為販毒而畀人拉咗。
2010年8月馬尼拉人質事件，林雯洛下令拉咗槍手細佬，導致槍手情緒激動射殺8名人質，事件震驚全球。
林雯洛喺2020年8月8號逝世，佢對武漢肺炎檢測呈陽性反應。
林雲傑

林雲傑（粵拼：lam4 wan4 git6）係香港一足球員，打中場，以往踢過香港乙組足球聯賽球會花花，2013-2014年球季踢香港甲組足球聯賽球會日之泉JC晨曦。
林雲峰

林雲峰，香港親中派政治人兼建築師，前全國政協委員，2016年香港立法會選舉建築、測量、都市規劃及園境界功能界別候選人。
林靖文

林靖文 （英文：Sophia Lam Ching Man，2009年6月20號—），係香港女童星，而家讀緊中二，2015年參加無綫電視兒童節目《精伶童學會》。
林靜

林靜（簡化字：林静；4月3號—），原名林小鏡，係中國女演員，中國廣播電視協會暨中國電視藝術家協會理事，1998年喺北京電影學院表演系畢業。佢嘅代表作有《倚天屠龍記》、《漢武大帝》同《香草》等。

簡歷
林靜喺17歲做咗中國南方航空空中服務員，後來加入演藝圈做咗雙棲演員。2003年參與演出《漢武大帝》，飾演衛子夫而出名。
珠江橋

珠江橋牌，廣東副食品牌子，個名來自海珠橋。
珠江船務

珠江船務企業（股份）有限公司（港交所：00560），縮寫珠江船務，前身珠江船務發展有限公司，係珠江船務企業 (集團)有限公司嘅子公司，公眾持股量只有29%。珠江船務主要營運客貨運輸、倉儲、貨櫃、高速公路等。顧客90%都喺中國內地同香港，資產就有80%喺香港。
珠江隧道

珠江隧道（粵拼：zyu1 gong1 seoi6 dou6）係中國廣東省廣州市第一條跨過珠江嘅隧道，喺荔灣區。呢條隧道重係中國大陸第一條用沉管法嚟設計施工嘅大型水底隧道。

連接位置
呢條隧道嘅南邊出入口喺上芳村，連接花地大道；北邊出入口喺荔灣區黃沙，同內環路、六二三路接埋一齊。

長度
全長1238.5米，其中河中間嗰段全長475米，係南北走向嘅。

落成時間
呢條隧道喺1990年10月14號開始喐手起，到咗1993年12月28號起好嗮重通埋車添。

歷史
喺1993年12月28號通車之後，芳村嘅對外交通都唔再靠行珠江大橋嚟往返啦。甚至重頂埋珠江大橋嚟通去佛山、南海嘅交通要道添。由於呢條橋係佛山、南海嘅交通要道嘅關係，所以日日都經常有好多車行呢條隧道過河嘅，車流量從5.5萬曱車激增到105.5萬曱，搞到政府想話整如意坊隧道同埋洲頭咀隧道嚟緩解呢條隧道嘅壓力。
珠江醫院

珠江醫院（粵拼：zyu1 gong1 ji1 jyun2），又嗌南方醫科大學珠江醫院，係中國廣東廣州嘅一間有醫療、教學、科研喺埋一齊嘅大型三甲綜合醫院，1947年成立，位置喺海珠區工業大道中253號（近南泰路口）。佢既係南方醫科大學屬下嘅第二附屬醫院，又係廣東第一批社會醫療保險同埋社會工傷保險嘅指定醫療機構。

史
醫院喺1947年2月成立，初期嗌解放軍第十後方醫院，位置喺山東沂蒙山江裕鎮（今日嘅臨沂同濰坊嘅交界），但隨後改成解放軍第三後方醫院，1948年搬到濟南時改名做解放軍濟南市第一臨時醫院。期間因戰亂不斷而先後搬到河北、江蘇、安徽、江西，及福建一帶，名亦陸續改名做解放軍第五野戰醫院同埋解放軍第一野戰醫院。直到1955年6月，醫院被整編成解放軍第一〇三醫院重落戶喺福建永安專區（今日嘅三明永安市）而結束野戰任務，轉型成駐軍醫院。
1978年5月1號，按中國人民解放軍總參謀部嘅批復同埋總後勤部嘅通知而搬到廣東廣州，隨後畀咗第一軍醫大學（今日嘅南方醫科大學）睇實而轉型成教學醫院。稱呼方面，雖然大學內部嗌佢做第一軍醫大學第二附屬醫院，但對外時嗌佢做珠江醫院。2004年8月，由於第一軍醫大學改名做南方醫科大學，醫院內部名按國務院同中央軍委嘅命令而改名做南方醫科大學第二臨床醫學院，但對外醫院冇改到名，加上醫院亦加入咗廣東省直屬嘅綜合教學醫院。
2007年11月，醫院喺南泰路邊南邊起咗間16萬幾平方米嘅新醫療區出嚟。
珠江村

珠江村（粵拼：zyu1 gong1 cyun1）係中國廣東廣州嘅地名，喺黃埔區魚珠，西靠蠏山；南靠港前路；東靠下沙村；北靠中山大道東。
個村相傳喺大明中葉時，李氏始祖——李觀盛從番禺沙路村搬到呢度養鷄為生計而開枝散葉。再深入啲，佢嘅先祖喺大唐從陝甘地區搬到江西泰和縣，後裔先後搬到廣東南雄溪塘之後又搬到番禺，最後從番禺搬入呢度。不過早期開村時嗌過雙江村或沙圜村，後嚟先後改過魚珠村同埋珠崗村，中華人民共和國就快成立嗰時又改咗次名做珠江村。
珠江縱隊米市路聯絡點舊址

珠江縱隊米市路聯絡點舊址係中國廣東廣州一民國建築，喺越秀區米市路近惠福西路口。呢間嘢之所以出名，係因為1942年試過做過珠江縱隊嘅聯絡部。喺嗰時間嘢重有「廣安柴店」嘅稱呼。

紀念對象
1942年，中共地下黨員崔楷權、郭靜之等人喺呢間嘢成立珠江縱隊嘅聯絡部。期間佢一直做過抗日戰爭同國共內戰時期，廣州嘅其一秘密聯絡點。
東莞

東莞（粵拼：dung1 gun2），亦寫做東筦，喺中國廣東，家下係地級市，叫東莞市。東莞原本係縣來，叫東莞縣。

山
東莞南有黃嶺，東南有寶山。

水
東莞西南係海，而珠江入海口，叫珠江口，呢度亦都有個虎門，又叫虎頭門。
東江由博羅入東莞，聯埋瀝林水、九江水，再向西過黃家山，南便又分開，一條出涌水，另又一條入珠江，全部流入海。

史
秦朝去到東漢初年，東莞一帶屬南海郡番禺縣。到東漢順帝嗰陣，改屬南海郡增城縣。東晉咸和六年（331年），屬東官郡寶安縣；唐朝至德二年（757年）改叫東莞縣，俾廣州管，之後就一直都有東莞縣。
大清時東莞屬廣州府，縣丞一位駐響石龍鎮。另有三巡司，分別係京山、缺口、中堂。有鐵岡驛。廣九鐵路行過呢度。

軍事
清時東莞有五個炮台，叫威遠、上橫檔、下橫檔、大角、沙角。

經濟
規劃
2016年起，東莞成為第三批國家新型城鎮化綜合試點之一。
交通
東莞地鐵月台
2016年起，東莞軌道交通正式開通，令東莞成為廣東省第四個營運軌道嘅城市。
東英格蘭

東格蘭（英文：East of England）係英國英格蘭其中一個大區，最大城係諾列治。
東芝

東芝係日本一間電子產品同半導體嘅製造商，1939年由東京電器同芝浦製作所合併成，總部喺東京。
東興

東興係中國廣西防城港一隻縣級市，面積541平方公里，人口21萬常住。

行政
東興下低轄三隻行政鎮，分別係東興鎮、馬路鎮撈江平鎮。
馬路鎮
東興鎮
江平鎮

地理
東興係一隻邊境城市，在中越邊境界河北崙河北面，對望對面河座越南城市芒街。北崙河跟東興-芒街笪埞分椏，一條跟南便過，穿過芒街城出到北部灣；一條跟東便出東興城區分兩椏，北椏照舊係北崙河、界河，佮羅浮江出海，南椏在越南、喊做綠林江（越南文：滝綠林），向東南流出海。另外主要江水仲有江平江，跟江平出海落珍珠港、落北部灣。
地勢上，東興南部臨海、臨河啲埞平平，中部有噻尐細山，北便近十萬大山。南便、東便啲村鎮在濱海平原上高，北便村鎮（包括馬路鎮街上）散佈在山麓、山谷裏頭。

民族
東興分佈有漢族（白話、𠊎）、京族、壯族（南壯）等。其中東興係中國主要噶分佈地畀京族（越南文：𠊚京），京族人分佈在江平鎮南便㞘噶京族三島上高。啲人係遷跟海防塗山來，在16世紀，定居在巫頭、澫尾、山心三隻島上高，所以得喊做京族三島。京族着認為係中國最有錢噶少數民族之一，因為臨近越南得食香在外貿上高。

語言
東興講欽廉地區白話（東興白話、江平白話等等）多，𠊎人講𠊎話多。京族人講越南話，喊做防城京族話，有尐發音撈河內越南話有區別，但撈其他一尐北越越南話方言有似噶；有噻尐發音撈詞彙借有跟江平白話來。壯族（南壯）講南壯話，即東興壯話。

旅遊景點
東興鎮內噶大清國界碑，上高寫有「大清國欽州界」；但隻並嘸係一號界碑。

大清國一號界碑
隻界碑在竹山，在北崙河出海口。因為大清界係計跟海邊開始，所以喊做一號界碑。上高兩面各自寫有「光緒拾陸年貳月立 大清國欽州界 知州事李受彤書」戥「大南」（越南）。

京族三島
京族三島係啊三隻島，16世紀跟越南來噶京族人住住噶。而今已經着開墾撈着泥沙壅到合併成一隻半島連到江平鎮，建有公路、開有巴士線通到江平。京族三島畀有一隻機會畀啲人得近距離接觸京族社會文化。街上噻時見得到中越雙語文字，仲建有一座博物館喊做「東興京族生態博物館」，記錄有京族噶歷史、語言、民俗之類噶嘢，裏頭噻時有獨弦琴演出。

金灘
金灘係在京族三島最南𪐀近海啊迾埞，得名跟啲沙顏色顯金色來。

陳公館
陳公館係陳濟棠噶舊居，建在1920年左右。係一座西式別墅，建有炮樓在。

羅浮天主堂
即羅浮恆望天主堂，建在1832年，在東興鎮東北近羅浮江，係一座兩𤗲噶西式教堂，矮躉矮躉噶。教堂正面底樓係三隻拱門、有蔭有廊，二樓有一隻圓花窗比較精美，教堂兩便有扶壁撐到。
柳秀榮

柳秀榮，係大韓民國嘅一個男藝人同埋演員。
柳田淳一

柳田淳一 ，係日本嘅一個男配音員。

配音作品一覽
呢個表唔完整，歡迎加料。
柳田美幸

柳田美幸（1981年4月11號—）係日本足球員，踢中場，曾經喺1997～2008年間為日本女子足球代表隊出場91次，入咗11球。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。
柳田伸明

柳田伸明（1970年12月9號—）係退役日本足球員，教練，執教過大分三神。
柳育崇

柳育崇（1994年6月22號—）係日本足球員，打後衞位置，效力新潟天鵝。
柳營車站

柳營車站係臺灣鐵路公司縱貫線南段嘅一個鐵路車站。
柳田健太

柳田健太（1995年12月27號—）係日本足球員，打後衞位置，效力讚岐卡馬達馬尼。
牛頭角下邨

牛頭角下邨係香港嘅一條公共屋邨，喺九龍牛頭角牛頭角道 120 號，一共有6座樓，五座喺2012年入伙，一座喺2015年入伙。
上一代牛頭角下邨喺1967至1969年起，原名牛頭角徙置區，有14座。
牛頭角市政大廈

牛頭角市政大廈（英文：Ngau Tau Kok Municipal Services Building）係香港一棟市政大廈，晌九龍牛頭角牛頭角道183號，高4層，晌1981年11月起好。市政大廈入面有街市、熟食中心、公共圖書館同體育館。
牛頭角站

牛頭角站（英文：Ngau Tau Kok Station）係港鐵觀塘綫嘅一個架空車站，響九龍觀塘區牛頭角，喺1979年10月1號啟用。

車站大堂
本站大堂有好大空間，所以本站不斷加入車站商店同埋喺2005年底再次進行大翻新，並加入全新車站商店，善用大堂剩餘空間。

車站月台
由於本站接近觀塘道天橋，故此月台不設樓梯通往路軌，而需要經車站機房進出路軌。
雖然本站月台大部分係直嘅，但係1號月台（調景嶺方向）車頭部分稍微向內彎曲，因此嗰度空隙闊度同觀塘站嘅接近。

利用狀況
牛頭角站啟用初期，主要為附近觀塘住宅區同觀塘工業區嘅乘客提供服務，加上90年代香港工業式微，因此牛頭角站喺非繁忙時間人流唔係好多。直至創紀之城一期起好之後，人流先至有所增長。

早期系統
内文：香港地鐵
根據1970年嘅《集體運輸計劃總報告書》，彩虹↔觀塘係第4期工程，並係「早期系統」中優先發展嘅頭4期工程之一，故車站當年曾被考慮興建。

修正早期系統
内文：修正早期系統
1975年，跟住「早期系統」修正做「修正早期系統」並喺1979年落成啟用，除咗小規模翻新之外，牛頭角站至今冇大變動，一直係觀塘綫中途站。
牛頭角政府合署

牛頭角政府合署係香港一座政府合署，喺九龍牛頭角安華街21號，1960年代啟用。
牛頭神星

牛頭神星（Athor），即係小行星161，係太陽系小行星帶嘅一粒小行星，喺1876年4月19號發現。
牛頭角公共圖書館

牛頭角公共圖書館（英文：Ngau Tau Kok Public Library）係一間喺香港牛頭角嘅公共圖書館，康樂及文化事務署管理，喺九龍牛頭角道183號牛頭角市政大廈2至3樓。
牛頭角公園

牛頭角公園，香港公園之一，遊樂場之一，喺九龍觀塘道一百九十九號，介乎東九文化中心同牛頭角下邨之間，英文叫Ngau Tau Kok Park。行政上歸觀塘區。設施有緩跑徑、健身徑、硬地球場。以及七人足球場，個場戶外免費，重有緩跑徑、健身徑。公園全日開放，球場就開上晝七點，收夜晚十一點。
牛頭角

牛頭角（粵拼：ngau4 tau4 gok3；英文：Ngau Tau Kok）係香港新九龍東面嘅一個地方，喺佐敦谷南，九龍灣東，秀茂坪西，觀塘市中心西北，有住宅、工業大廈同商業大廈。牛頭角而家行政上屬於觀塘區。
牛頭角未填海嗰陣，原本係海角之一，亦係九龍四山之一，因為嗰處係石山嚟，有客家人移民落嚟打石，畀開埠無耐嘅香港同埋廣州等地起樓用。
牛頭角下村八號遊樂場

牛頭角下村八號遊樂場（英文：Lower Ngau Tau Kok Estate Playground No. 8）係香港一公園同遊樂場，喺牛頭角牛頭角道牛頭角下邨，行政上歸觀塘區。設施有硬地球場同七人足球場。
維基同享有多媒體嘅嘢：Lower Ngau Tau Kok Estate Playground No.8
獅山

獅山（Sze Shan）係香港嘅山，海拔高322米，喺離島區，附近範圍劃咗入北大嶼郊野公園。
獅子航空

印度尼西亞獅子航空（Lion Air）係印尼一間航空公司，係印尼最危險嘅航空公司，總共空難死亡人數達300多人，1999年開張。
獅子石道

獅子石道（英文：Lion Rock Road），係香港九龍九龍城嘅一條馬路，由賈炳達道開始，去到太子道西。街名係嚟自獅子山。
獅子石道1號

獅子石道1號係香港一個新鴻基地產起嘅住宅項目，2002年落成，喺九龍城獅子石道1號，設有1座23層樓高嘅樓，入面總共有57個單位。

商場
銀河廣場設有一座2層嘅商場，租戶包括日本城、美容院及教育中心。
2021年，新鴻基地產以1.15億港元出售獅子石道1號商場。
獅子頭山

獅子頭山（Sze Tse Tau Shan）係香港嘅山，海拔高493米，喺離島區，附近範圍劃咗入南大嶼郊野公園。
殺手的品格

《殺手的品格》（韓文：우는 남자，英文：No Tears for the Dead），係2014年韓國電影，由李楨凡執導，張東健、金敏喜主演。
殺手樂隊

殺手樂隊（The Killers）係個美國嘅另類搖滾樂隊，2001年喺拉斯維加斯成立。
殺破狼II

《殺破狼II》（英文：SPL II: A Time for Consequences），係2015年香港同中國電影，由鄭保瑞執導，Tony Jaa、吳京、任達華、張晉主演。套戲係《殺破狼》嘅續作，之後有續作《殺破狼·貪狼》。
殺手遊戲

殺手遊戲（Killer），係隻集體遊戲，唔同玩家分別擔任唔同角色，基本分做殺手同平民兩類，前者目標係殺曬所有平民，後者目標係處決曬所有殺手。遊戲玩法有好多唔同變種。
近年比較出名嘅變種就係叫做「狼人殺」（Werewolf），設定參考同名咭遊戲，初頭先畀臺灣嘅電視台製作畀藝人玩嘅版本，之後香港嘅電視台亦跟風製作。
呢隻遊戲係1986年由蘇聯莫斯科大學嘅心理學家發明，嗰時叫黑手黨（Mafia），之後風行世界各地。
殺校

殺校係香港新字，詞性貶義，佢指以公共行政或者係法律手段，強迫一間學校停辦嘅過程。
嗰種手法喺世界各地都有，二十世紀初好多國家推行西化教育嗰陣，舊制學校都要面對過「殺校」。而家，香港人口嘅改變，令個問題好明顯，成為熱話，因而出現「殺校」嗰個字。官方並冇為佢嘅政策加上負面嘅字眼，但喺個過程都要被形容得中立，甚至正面，比如有：課程改革（Curriculum Reform）或者係教育改革（Education Reform）。

香港政策背景
根據2001年統計處發表嘅人口推算，估計每年由中國大陸來港嘅6到16歲人士有16708人，但喺2004年實際來港嘅人數驟降至5085人，比2001年嘅預計數字少大概11600人。過去三年累積嘅差額更高達32200人，同嗰陣香港少人生育，適齡學童少咗，教育局要求學校至少收到23個新生先好開班，收唔足生嘅學校要面臨威脅係縮班或者殺校。
都係政府估錯咗人口增長，大量起學校，2002年教統局頒佈《統整成本高及使用率低嘅小學》文件，收生唔夠嘅學校標籤為教育成效不彰，而唔受家長歡迎。因為政府資助嘅編制教師名額以班數計算，所以收生唔夠嘅學校就要縮減班數及教師編制，令學校出現「超額教師」。喺香港，大概2004年後出現小學殺校潮，而中學嘅「縮班殺校潮」亦於2009年至2010年出現。當中學縮班至一定程度，學校就並冇足夠教師開辦高中課程，於喺政府就運用行政手段收回辦學權，稱為「殺校」。超額教師會被裁減，但係教師嘅專業訓練局限於教學，搞到轉工難，而年資較短嘅教師又未能參與提早退休計劃。政府縮班殺校嘅直接後果就係教師失業，因此面臨好大嘅反對聲音，尤其來自代表教師嘅工會，比如有教協。

點解殺校
收生唔夠而殺校，通常因為交通唔掂（比如有離島）、校風唔好、師資唔齊、硬件落後，或者係市場供過於求所致。課程唔合嗰陣時，太多同類課程作替代係市區學校結束嘅老生常談。
當收生唔夠，損害到學校成本，社會利益嗰陣，應要改變用地。土地用途改變更多人得益，令土地效率最大化，特指為商業或者係住宅嘅開發。
因營運唔好，負面新聞而面臨殺校嘅亦都唔少。有啲人或者係團體搞學申請津貼，宣傳學校，但係又牟取暴利，搞宗教同政治活動。2009年，就有教會學校被指辦學牟利，私藏公款比政府收回辦學權。
基督教會喺觀塘嘅工業學校，正正因為多個原因玩完。基督商校，生財無術，炒咗老師，教協收投訴。學生又驚魂未定，成積學位唔穩，咁就見報。晚年，校園醜聞，高層冇道後師資又下滑。民間廣傳，教會學校教職搞學生妹，言之無墨，溫故唔知新。局中人話，嗰間私校，成本自負，唔下重本，老師學歷低，士氣又低。龐校長喺新聞訪問中直插，學校課程過時，同類課程差過同行，最終殺校。

啲校反應
過去香港收生唔夠嘅學校以北區村校為主，有學校試圖轉型至特色小學，比如有訓練獨立能力嘅寄宿學校、園藝為主體嘅綠色學校、少數族裔學校等，亦有學校發起激烈嘅抗爭活動，比如有簽名遊行、聯校罷課、校長絕食等，反抗殺校嘅司法覆核一直打至高等法院。重有老師因為殺校搞到自殺。

政治手尾
對學生影響，殺校會導致正喺該校就讀嘅學生無法原校畢業，必須離開原來嘅同學，要揾過學校、適應新學校，家長亦要買過晒啲校服同埋教科書等，增加支出。 但殺校之後並冇將土地作商業開發。
對教職員影響，被殺學校嘅教職員需要轉到佢它學校任職或者係者遣散，校董會要解散，辦學團體股東或者係員工可能有影響。
對社會影響，殺校後各區校網欠缺學位嘅彈性緩衝，但喺出現突如其來嘅學位需求，比如有雙非學童湧入北區校網等事件，原有校網將唔夠做，學生被迫去第二度返學，冇得同區入學。

台灣情況
台灣台南縣麻豆鎮總爺國小，因校地要俾人開發總爺藝文園區，2008年台南縣政府下令佢同鄰近嘅文正國小合併，但遭到學生同家長反對，學生重向行政法院提起訴願成功，不過縣政府最後都係用行政手段強制學生轉入文正國小。
殺破狼·貪狼

《殺破狼·貪狼》（英文：Paradox）係2017年上畫嘅港產片，由古天樂、林家棟、吳樾、Tony Jaa、蔡潔、盧惠光、陳漢娜、基斯哥連斯主演，葉偉信執導。
呢套戲喺第37屆香港電影金像獎攞咗三個獎項，古天樂首次贏得金像獎最佳男主角，洪金寶第四次贏得最佳動作設計，而曾景祥就第九次攞到最佳音響效果。
殺神John Wick

《殺神John Wick》係套美國嘅動作電影，喺2014年10月24號上畫。呢套戲片長101 分鐘，票房有88,761,661 美金。
柯華

柯華（1915年12月19號—2019年1月1號），原名林德常，中華人民共和國外交官，曾任駐英國大使。柯華，廣東揭陽市普寧縣人。佢細女柯玲玲，係習近平前妻。
柯維納馬路

柯維納馬路（葡萄牙文：Estrada Governador Albano de Oliveira）係澳門離島氹仔入面一條主要馬路，連接運動場圓形地同盧伯德圓形地之間。

背景
1947年，澳門海島鎮公所行政官寫嘅《1948年海島鎮行政管理報告》入面，將由工務局負責起一條將氹仔炮台同氹仔村連埋嘅路。
1950年2月25號，澳督柯維納為呢條馬路同氹仔炮台附近嘅新起碼頭主持開幕儀式，同時呢條路亦以當時嘅澳督柯維納（葡萄牙文：Governador Albano de Oliveira）黎起名。
2012年8月7號，為咗配合輕軌工程而設計嘅柯維納馬路交通樞紐正式開工。

柯維納馬路交通樞紐
為咗市民可以喺輕軌、巴士同的士之間有良好嘅轉乘環境，擴大公交系統嘅轉乘面，優化區內嘅步行環境，所以就喺柯維納馬路做呢個交通樞紐，入面有輕軌站，重有花園平台、社區設施同綠化廣場，並且重會有五十九個車位嘅地牢旅遊巴停車場，同埋喺地面有十九個巴士總站停泊位，工程同時亦針對本區嘅水浸問題，增加排水嘅能力。整體構思係為咗強化交通樞紐同輕軌站以及周邊住宅區之間嘅連接性、便捷性同安全性。
柯耀林

柯耀林（英文：Ricky Or，1971年—），係香港區政聯盟召集人，亦係將民關主席，第二、三、六屆西貢區議會廣明選區議員。
柯耀林喺2003年第2屆同2007年第3屆區議會選舉代表前綫喺西貢區議會廣明選區贏到議席，但到2011年第4屆區議會選舉代表民主黨競逐連任失敗。
2018年12月，柯耀林連同另外58名黨員退出民主黨，當中大部份前黨員都選擇加入佢另起爐灶搞嘅地區組織區政聯盟。
喺2019年第6屆區議會選舉，柯耀林捲土重來參選西貢區議會廣明選區，最後以五成六得票率鍊贏民建聯莊元苳，成功當選，重返區議會。
2021年10月4號，柯耀林參加區議員宣誓儀式，之後被監誓人質疑佢嘅宣誓有效性，最終決定佢宣誓無效。
柯玲玲

柯玲玲（1951年— ），又叫柯小明，廣東揭陽普寧縣人，係中國前外交官柯華嘅細女，中共中央總書記習近平嘅第一任老婆。
柯玲玲喺1979年同習近平結婚，1982年兩個人和平分手，結束維持三年喺婚姻關系，兩個人冇仔女。柯玲玲同習近平離婚之後移民英國，而習近平喺1987年同歌唱家彭麗媛喺廈門結婚。

論文著作
論文《桑杏東加味治療喉源性咳118例》發表於《實用中醫藥雜志》1996年第三期，畀中國中醫藥學識學術部評為「實用中醫藥優秀論文」。論文《蔡友敬老中醫治療慢性胃痛經驗》發表於《福建中醫藥》1995年第1期，被收錄喺中醫古籍出版社出版嘅《中國中醫藥最新研創大全》一書。論文《淺談整體觀念與辨證施治》發表於1996年9月中國中醫藥出版社出版嘅們臨床治療學研究與應用綜合》一書。論文川11曹障治療78例血管世頭痛療效觀察》發表於《北京中醫》1997年第4期。論文《大熱症論諸厥證淺析》發表於《福建中醫藥》1996年第1期。仲有幾篇論文畀全國性同埋省級學術會議錄用，並多次喺大會宣讀。
柯羅諾斯

柯羅諾斯（Chronos / Kronos）係希臘神話入面嘅一個原始神，佢嘅存在象徵時間。
柯耀華

柯耀華，香港親中陣營政治人、生意人、孔教學院常務副院長、博愛醫院總理。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與第6屆香港行政長官選舉。

馬主生涯
佢喺2020年代初開始响香港賽馬會做馬主，擁有名下賽駒「博愛先鋒」（同另外兩位博愛醫院總理吳泰榮博士、楊敏健一齊擁有）。
柯茲國

柯茲國（The Land of Oz）係童話小說《綠野仙蹤》講到嘅一個虛構國家，係本小說嘅主要背景設定。
柯穎基

柯穎基，香港親中派政治人，曾經代表民建聯參加1999年香港區議會選舉(土瓜灣南選區)，但輸咗俾民主黨文德全。
氣門

氣門（spiracles）係指節足動物外骨骼上嘅開洞，幫隻動物唞氣。
氣霧

霧同雲都係氣霧嘅一種來嘅。
氣霧（粵拼：hei3 mou6）（英文：Aerosol），又叫氣溶膠（粵拼：hei3 jung4 gaau1），係指固態或者液態微粒懸浮喺氣體介質度形成嘅分散體系。講到疾病可透過空氣傳播（英文：Airborne Transmossion）陣，載體就係氣霧，亦叫做生物性氣霧（英文：Bioaerosol）。

特性
氣霧嘅液體或固體顆粒嘅直徑，通常係細過1μm。大啲嘅以特定速度沉降顆粒就會形成懸浮液（英文：suspension），但係區分唔係好明確。氣霧以霧化過程（英文：aerosol generating procedure）產生陣，霧化嘅懸浮物可飄浮遠達10米。一般喺醫療場所度，有啲霧氣生成嘅係似吸痰、插喉管、支氣管鏡檢查、使用呼吸機呢啲操作，而引到喺空氣中有疾病傳播嘅風險；而日常嘅打邊爐、焗桑拿或用熨斗呢啲情況，專家就話唔會有霧化致空氣傳播嘅風險。

分類
氣霧分咗做自然源同人為源，自然源包括天然氣霧，例如雲、霧、靄、海鹽、火山灰、灰同埋生物氣霧例如微生物氣霧。人為源包括人為排放嘅氣霧，例如硫酸鹽、黑碳同煙，通常會搞到空氣污染嚴重咗。

影響
氣霧會吸或者放大氣輻射，另外亦都會影響雲嘅性質，影響地球嘅氣候。

應用
氣霧可以專登製成氣霧劑，喺農藥，呼吸系統病嘅醫治同燃燒技術度應用。氣霧喺科學研究度，就涵蓋咗氣霧嘅產生同去除、氣霧嘅技術應用、氣霧對環境同人類嘅影響同其他一啲嘅主題。
氦

氦（粵拼：hoi6，英文：Helium，希臘文意思「太陽」）係元素一種，符號He，原子序號2，原子重量4.0026022。佢密度0.0001785，沸點4.22，熱容量有5.193。氦係無色無臭味，係一種惰性氣體。佢喺1868年畀人發現。響元素之中，佢嘅冰點同沸點都係元素裏面最低嘅，所以佢只會喺非常極端嘅環境下先會變成固體。當溫度接近絕對零度嘅時候，佢會變成超級液體，呢種液體以接近無阻力嘅形態存在，並且擁有非一般嘅性質。Richard Fenyman 同 Lev Landau 都有研究呢家嘢。
氦喺宇宙中嘅含量同重量都只係僅次於氫，而氦係由氫喺星體入面，以高溫及高壓下經過核聚變而產生。喺地球嘅大氣入面佢佔嘅比重唔係好多，而地球上最常見嘅氦，就係放射性粒子衰變時放射出嘅α粒子。
氦激光
氦有一個有趣嘅副作用：當吸入體內時，會拉高人體嘅聲線，令人講起嘢上嚟好似唐老鴨把聲。
維基同享有多媒體嘅嘢：
氦（類）
氣質

氣質（Temperament），係心理學術語，指一個人天生嘅性格特質，唔關後天學習事嘅。
氣體大行星

太陽系嘅四粒氣體大行星同太陽擺埋一齊比吓尺碼。
氣體大行星，有啲人嗌佢哋做「類木行星」，係尺碼好大嘅行星，唔似第啲行星噉表面係岩石或者第啲固體物質。佢哋冇固態嘅表面，成隻氣體大波噉。太陽系有四粒氣體大行星：木星、土星、天王星同埋海王星。而家發現嘅太陽系外行星好多都係氣體大行星，圍著佢哋自己嘅恆星轉。
有幾挺唔同嘅氣體大行星。「傳統」嘅氣體大行星，好似木星同土星，主要構成都係氫同氦。第二種係天王星同海王星，佢哋嘅主要構成係水、氨同埋甲烷，氫同氦響最外層先有。有啲叫做「熱木星」嘅太陽系外行星，繞行軌道同佢哋嘅恆星好近，表面溫度會好高；發現佢哋比第二啲行星易，所以家下發現嘅太陽系外行星好多都係「熱木星」。
氣體大行星冇固態嘅表面，準確啲講係冇可以清楚定義嘅表面。雖然佢哋有岩石或金屬嘅核──啲咁樣嘅核響形成呢挺行星嘅過程入便係必要嘅──佢哋絕大部分嘅質量由氫同氦組成。響外層，氫同氦就好似響地球度一樣都係氣態嚟嘅，之但係響深層嘅地方，高到極嘅壓力高度壓縮啲氣體，令佢哋變成液態，再深啲近核嘅地方甚至乎會變做固體狀態。天王星同海王星亦都差唔多。佢哋雖然係「大雪波」，之但係佢哋內部高到極嘅溫度同壓力會令到啲「雪」變做好特殊好少見嘅物理狀態。所以，我哋係冇可能喺氣體大行星「表面」著陸嘅。經常講嘅半徑、表面積、體積、表面溫度、表面密度呢啲概念，都只不過係話響太空睇到嘅，佢哋最外層嘅大氣。

特性
太陽系嘅四粒氣體大行星有好多類似嘅特性。佢哋嘅大氣層多數都係氫同氦，深層壓力變大，到咗臨界壓力深度，氫同氦變做液態。木星同土星冇明確嘅大氣層——行星體分界面，而有啲模型嘅模擬結果就話天王星同海王星有好明確嘅大氣層—-行星體分界面。太陽系嘅四粒氣體大行星都係好好嘅「物態梯度」變化實例。佢哋內部熱到極，天王星同海王星有7000K，而木星可以去到20000K。噉樣嘅溫度意味著佢哋大氣層下便成個星球都係液態嘅。所以話，講到「岩石」或「金屬」核嗰陣，唔可以簡簡單單描畫佢哋個核做普通嘅石波或金屬波。其實所謂嘅「岩石」或「金屬」核，只不過係一個好似鐵、鎳呢啲重元素多過第處嘅區域。
四粒氣體大行星自轉速度都較快，形成嘅風產生東西方向嘅條或帶。噉樣嘅帶喺木星度最明顯，土星同天王星少啲，而海王星就睇唔倒。佢哋都有行星環，有好多衛星。土星環最壯觀，1970年代以前啲人淨係知有土星環唔知木星、天王星同海王星都有環。木星係太陽系衛星最多嘅行星。到2008年，發現咗嘅木星衛星有六十三粒。

大氣運動
呢類行星大氣嘅紋係同緯度方向平行嘅反環流氣流，睇落去似「條」或「帶」。啲淺色「帶」係大氣較高、內部有上升氣流、氣壓較高嘅區域，而啲深色嘅「條」係木星大氣較低嘅、有下沉氣流、氣壓較低嘅區域。呢挺結構有啲似地球大氣層嘅高-低氣壓環流，之但係實質結構又好唔同──緯度方向嘅「帶」環繞成個行星，同細啲嘅、限喺局部嘅氣壓環流啱啱相反。噉樣嘅結構可能係高速自轉同成個行星深部物質分佈均勻嘅結果。大氣層底部冇海洋同陸地形成嘅溫差，而且個行星自轉快過地球好多。
重有第啲大氣結構：唔同顏色嘅斑。木星有好出名嘅大紅斑，粒斑出現都而家經已超過300幾年咁耐。查實呢啲斑係特別巨大嘅氣旋。有啲斑重係龍卷雷暴雲，天文學家經已響一啲斑度觀測到閃電。

木星同土星
木星同土星大部分都係氫同氦，啲重元素嘅質量比例得 3 到 13%。佢哋嘅結構，外層係分子態嘅氣體氫，包圍著深層嘅液態金屬態氫，個心度重可能會有個岩石核。最外層嘅氫氣大氣層響唔同嘅深度有唔同顏色嘅雲層，啲雲可能會係水同氨構成嘅。液態金屬氫構成成粒行星嘅大部分體積。話啲液態氫「金屬態」，係因為高到極嘅壓力令到氫原子內部嘅電子好似金屬噉可以響原子間自由流動，可以傳電，物理性質變到好似金屬噉。個核，如果有嘅話，會係重元素較多嘅區域，溫度有二萬幾度，壓力高到想像唔到，啲物質形態冇辦法估。

天王星同海王星
天王星同海王星內部構成同木星、土星好唔同。呢類行星嘅內部模型係噉樣嘅：富氫嘅大氣層，響最高嘅雲層開始，向下延伸到天王星八成五、海王星八成嘅半徑範圍。呢個範圍以下，係水、甲烷同氨呢啲嘢構成嘅「雪」。仲可能會有岩石同氣體。不過雪、岩石同氣體嘅混合比例唔知，準確嘅物質構成亦都係未知嘅。
佢哋嘅大氣層霧好大，仲有啲甲烷，加埋加埋令到佢哋睇落去成粒都係海綠色或者深藍色嘅。佢哋嘅磁場都係明顯傾向佢哋嘅自轉軸。同第二啲氣體大行星唔同，天王星自轉軸嘅傾斜角度特別大，公轉嘅姿態睇落去好似瞓喺度打關鬥，仲有呢個行星嘅季節變化亦都係好明顯嘅。

太陽系外嘅氣體大行星
太陽系外行星隔地球嘅距離遠到用光年嚟計。家陣啲天文探測技術仲好難發現嗰啲細粒嘅，似地球噉嘅系外行星。大粒嘅系外行星探測易啲。而家發現嘅太陽系外行星大部分都係同我哋太陽系木星、土星呢啲氣體大行星咁上下嘅「巨無霸」行星。可以推測到呢啲行星同太陽系嘅木星比較似，而唔會似第挺唔同類型嘅氣體大行星，個名叫「類木行星」會較為準確。啲太陽系外嘅氣體大行星好多都同佢哋圍繞緊嘅恆星距離好近，表面溫度高過太陽系嘅氣體大行星唔知幾多。佢哋可能會係我哋太陽系冇嘅、另外一挺類型嘅氣體大行星。宇宙嘅元素豐度，有98個皮申都系氫同氦，所以如果搵到質量大過木星嘅岩石行星會好出人意料。另一方面，之前行星系統形成嘅理論模型預示指出，響好似而家發現嘅「熱木星」噉同恆星距離咁近嘅軌道處形成氣體大行星係冇可能嘅。家下真係發現「熱木星」，數目重好多添。
氦合氫離子

氦合氫離子（HeH+）係個帶正電嘅離子，由一個氦原子連住一個氫原子再少一粒電子。
洛特

洛特（法文：Lot）係法國奧斯坦尼其中一個省，編號46，首府卡奧爾。
洛神

洛神（粵拼：lok6 san4），又叫洛嬪（lok6 pan4）、宓妃（宓讀伏，fuk6 fei1），係中國神話入面嘅女神，係伏羲嘅女，由於浸死喺洛水而成為洛水嘅神，所以叫洛神。
洛溪站

洛溪站（粵拼：lok6 kai1 zaam6，英文：Luoxi Station）係廣州地鐵2號綫嘅車站，喺2010年9月25號開始營運。呢個站喺番禺區洛溪島入面嘅新浦路地底，有2個出入口。

水平結構
洛溪站嘅樓層全景分佈站廳（喺2014年11月10號影）月台（去廣州南站嗰邊，喺2014年11月10號影。）

站廳
洛溪站嘅西邊同南北兩邊係人行隧道同商舖，都喺嗮免費區入面。而收費區喺站廳嘅東邊，入面有好多部扶手電梯同樓梯往返月台都得。而專用𨋢喺車站嘅南邊免費區域入面嘅警務室隔籬，乘客如估有需要嘅話，可以向車站嘅工作人員查咗車飛之後嚟協助用。

月台
呢個站有1個島式月台，喺新浦路嘅地底。
洛溪站嘅站廳
洛溪站嘅站台

商鋪同自助服務
洛溪站入面提供咗唔同類嘅商鋪嚟畀乘客買嘢，好似有便利舖、麵包糕餅舖、書店、凉茶舖、洗衣舖呢尐。另外喺呢個站入面重有好多自助服務響度，例如有自動販賣機、自動影相機。重有好易機嚟搞羊城通充值，交水電費同交通罰錢呢啲服務。

利用狀況
呢個站附近都係一片住宅區，有好多乘客成日都嚟呢個站度轉巴士去南浦、上漖村、沙溪村同南大路呢啲地方，呢個站嘅乘客都幾多下。
洛澤爾

洛澤爾（法文：Lozère）係法國奧斯坦尼其中一個省，編號48，首府芒德。
洛特-加龍

洛特-加龍（法文：Lot-et-Garonne）係法國新亞奎丹其中一個省，編號47，首府阿讓。
洛琳

洛琳係1977年電視劇《家變》入面一個角色，由汪明荃飾演。
劇中洛琳阿爸因為鹹水樓問題而失蹤，被逼一力承擔家族生意，重闖出一片新天。
《家變》喺香港首播時最高收視率有成95%，估計成500萬人收睇，係史上最多觀眾收睇嘅電視劇。洛琳嘅形象深入民心，當年更有唔少女仔模仿洛琳嘅髮型，「洛琳頭」引起一陣潮流。而「女強人」呢個詞據講亦係源自洛琳呢個角色。
獅身人面像

獅身人面像（Great Sphinx of Giza）係埃及吉薩一座石雕，屬吉薩金字塔建築群其中一部份，喺卡夫拉金字塔隔籬，用斯芬克司嘅形象設計。
呢篇獅身人面像係同埃及有啦掕嘅楔位文章，重未搞掂嘅。麻煩你幫手補充佢嘅內容。
獎勵

一般比賽獎勵，分為獎項同獎牌。
獎項又分為冠軍、亞軍、季軍同殿軍。
獎牌又分為金牌、銀牌和銅牌。
獎學金

獎學金係種獎金，專門獎啲學業或者其他方面零舍標青嘅學生，幫補讀書使費。
獎學金嘅額度有大有細，細嘅可能一千幾百，象徵意義比較大；大嘅幾萬幾十萬都有，夠畀學費，甚至生活費，令學生可以無經濟壓力之下專心讀書。
獎券

獎券（正音：zoeng2 hyun3；俗音：zoeng2 gyun3）係種遊戲活動，先由各位玩家買獎券，每張獎券有唔同號碼，數量唔限，最後由搞手抽出中獎號碼，玩家憑有中獎號碼嘅獎券攞獎。而家唔少慈善團體都會用賣獎券嚟籌錢。
獅潭鄉

獅潭鄉係中華民國臺灣苗栗縣嘅一個鄉，面積約莫79平方公里，人口約莫4千。
獅虎

獅虎（liger）係由公嘅獅子同乸嘅老虎交配生出嚟嘅動物，多數都冇生殖能力。
獅嶺鎮

獅嶺鎮（粵拼：si1 leng5 zan3）係中國廣東省廣州市花都區轄下嘅一個街道，喺花都區西北邊。呢個鎮既係中國皮具之都、又係中國盤古王文化之鄉、甚至係廣東同廣州嘅第一批中心鎮。
獎勵關

獎勵關（英文：bonus level）係指爆機唔必要、用嚟獎勵玩家嘅關；同隱藏關相似嘅係，獎勵關係要達到某啲條件先玩得嘅，但進入條件明顯，所以會係一個受玩家覬覦嘅獎勵品。
琉璃草屬

琉璃草屬（學名：Cynoglossum）係紫草目紫草科嘅一個屬。
琉璃街

琉璃街（Lau Li Street）係香港一條街，喺香港島銅鑼灣東面嘅天后，連接住興發街同英皇道，中間就同電氣道、銀幕街交匯。

史
琉璃街喺19世紀末到20世紀初係香港琉璃（查實即係今日嘅玻璃）廠集中地，入面好多都整火水燈燈筒同燈座，條路所以有呢個名。
琦溫斯莉

琦溫斯莉（英文：Kate Winslet，1975年10月5號—）係英國電影女演員，喺柏莎郡雷丁區出世。比較出名嘅角色包括1997年電影《鐵達尼號》做女主角露絲，而佢憑2008年電影《讀愛》成為第80屆奧斯卡金像獎最佳女主角。
琦琦

琦琦（1967年9月29號—），原名費琦，係香港模特兒，中國上海出世，香港電影演員任達華老婆。
琉球足球會

琉球足球會（日文：FC琉球）係日本一支職業足球隊，日本乙組職業足球聯賽（J2）球隊之一。球會根據地係沖繩縣，主場係沖繩県総合運動公園陸上競技場。

史
2003年成立。2014年加入日本職業足球聯賽。
琉璃苣屬

琉璃苣屬（學名：Borago）係紫草目紫草科嘅一個屬。
琥珀

琥珀係一種寶石，唔屬於礦物，而係松屬植物嘅樹脂化石，多數呈橙黃色。
維基同享有多媒體嘅嘢：Amber
琉球鄉

琉球鄉係隸屬臺灣屏東縣嘅一個鄉，全境坐落於臺灣本島西南外海，管轄範圍係琉球嶼（俗稱「小琉球」）全島，面積約 6.8 km2，係縣內面積最小嘅鄉鎮市；人口密度係全縣第二，僅次於全縣唯一嘅縣轄市屏東市。

人口
歷史人口年份人口±%1981	15,558—    1986	15,080−3.1%1991	13,898−7.8%1996	12,619−9.2%2001	14,485+14.8%2006	12,813−11.5%2011	12,169−5.0%2016	12,423+2.1%來源：〈內政部統計月報-各鄉鎮市區人口數〉。內政部。原著喺2014-10-26歸檔。
梅田高志

梅田高志（1976年5月30號—）係日本足球員，司職中場，效力過西濃運輸，大分三神，及FC岐阜。
梅窩文武廟

梅窩文武廟係香港一間文武廟，喺新界大嶼山梅窩白銀鄉，係當地最古老嘅廟宇，喺明朝萬曆年間（1573年至1620年）起，比香港開埠初期設立嘅上環文武廟重要早二百幾年。梅窩文武廟面積比較細，不過規模都幾完整，供奉文帝文昌帝君同武帝關聖帝君。廟宇曾經喺光緒二十七年（1901年）同1960年重修。
梅窩母嬰健康院

梅窩母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺大嶼山梅窩，銀鑛灣路側，梅窩診所入便，英文叫Mui Wo Maternal and Child Health Centre。行政上歸離島區。月中開好少日，禮拜一開每月第二同第四個，公眾假期唔開。歸衞生署管。
梅田直哉

梅田直哉（1978年4月27號—）係日本足球員，司職前鋒，效力過廣島三箭，浦和紅鑽，山形山神，湘南比馬，鳥取飛翔，及FC岐阜。
梅窩公共圖書館

梅窩公共圖書館（英文：Mui Wo Public Library）係香港一間公共圖書館，喺大嶼山梅窩銀石街九號梅窩市政大廈地下。
梅窩

梅窩（粵拼：Mui4 Wo1；耶魯拼音：Mùihwō；英文：Mui Wo），古稱梅窠或者梅蔚，位於香港新界大嶼山嘅東南部，地區行政上屬於離島區。當地環境優美，係香港一個郊遊度假嘅好去處。梅窩附近嘅銀礦灣亦吸引唔少遊人。
梅窩以前係去大嶼山第一個地方，皆因有船來回香港島中環。不過自從有地鐵去島北嘅東涌之後，呢個角色就大為減弱。